*Význam uplatňovania edukačnej kompetencie v činnosti sociálneho pedagóga pôsobiaceho*

*v centre pedagogicko-psychologického poradenstva a prevencie*

*KRISTÍNA LIBERČANOVÁ*

*Dilemata sociální pedagogiky v postmoderním světě 1103*

***KRISTÍNA LIBERČANOVÁ***

***Význam uplatňovania edukačnej kompetencie v činnosti sociálneho***

***pedagóga pôsobiaceho v centre pedagogicko-psychologického***

***poradenstva a prevencie***

Sociálny pedagóg má v centre pedagogicko-psychologického poradenstva a prevencie svoje

osobité uplatnenie najmä na úsekoch podpory sociálneho vývinu detí a metodického vedenia

výchovy a prevencie. Vo všetkých oblastiach jeho činnosti, teda i v resocializačnom procese,

prierezovo uplatňuje i edukačnú kompetenciu. Príspevok prináša teoretické zadefinovanie a

možnosti jej uplatnenia, ako i krátky monitoring zameraný najmä na výber, frekvenciu a

pripravenosť oslovených sociálnych pedagógov poradenských zariadení na Slovensku v

oblasti využívania edukačnej kompetencie v praxi.

**Kompetencia vzdelávania v profesijnej príprave a v poskytovaní edukačných služieb na**

**strane sociálneho pedagóga**

Sociálny pedagóg disponuje mnohými profesijnými kompetenciami, ktoré viacerí odborníci

klasifikujú podľa rozličných kritérií. K tým menej rozpracovaným patrí vzdelávacia

kompetencia, ktorá tvorí súčasť edukačnej (prípadne výchovno-vzdelávacej) kompetencie.

Pri tejto kompetencii vychádzame z predpokladu, že pojem **edukácia** predstavuje *„sústavu*

*inštitucionálne organizovaných aktivít (v školstve, osvete a pod.) zacielených na celoživotné*

*rozvíjanie znalostí, schopností, hodnotových postojov a iných osobných kvalít potrebných pre*

*spôsobilosť v budúcich rolách jednotlivca ako stávajúcej sa sebarealizačnej osobnosti*

*v spoločnosti...“* podľa Šveca (2002, s. 202)*.*

Vzdelávanie a výchovu v užšom slova zmysle oddeľujeme najmä z teoretických potrieb

v snahe postihnúť špecifiká viažuce sa osobitne ku každej z nich. V praxi ich oddelenie nie je

úplne možné, pretože sa navzájom prelínajú. Vzdelávanie je proces, v ktorom si objekt

vzdelávania osvojuje sústavu poznatkov a činností, ktoré vnútorným spracovávaním (učením)

pretvára na vedomosti, zručnosti a návyky. Kratochvílová (2007, s. 15) vzdelávanie

vymedzuje ako *proces organizovaného a zámerného osvojovania si sústavy poznatkov*

*o spoločnosti, človeku, prírode, získavania zručností, telesných a duševných schopností*

*a záujmov*. Sociálna pedagogika uvádza v rámci prístupu, ktorý chápe sociálnu pedagogiku

ako formu životnej pomoci, že prostredníctvom edukácie ako nástroja pomoci a sociálnovýchovnej

starostlivosti facilituje život klientom. Zástancovia tohto prístupu sú v nemeckej

proveniencii J. Schilling, v Česku S. Klapilová a na Slovensku Z. Bakošová (Határ, 2010,

s. 74). Határ (2010, s. 74) podobne ako zástancovia tohto prístupu uvádza, že edukácia,

a predovšetkým **vzdelávacie programy** podporujú gramotnosť detí, mládeže, ale i dospelých.

Zároveň sa zvyšuje ich kvalifikácia, spoločenská inklúzia, čím sa prispieva k riešeniu

mnohých sociálno-výchovných problémov i sporných otázok.

*Význam uplatňovania edukačnej kompetencie v činnosti sociálneho pedagóga pôsobiaceho*

*v centre pedagogicko-psychologického poradenstva a prevencie*

*KRISTÍNA LIBERČANOVÁ*

*1104 Dilemata sociální pedagogiky v postmoderním světě*

Vzdelávacia kompetencia ako podkategória edukačnej kompetencie by mala vzhľadom na

poslanie, ktoré už vyplýva z pomenovania profesie – sociálny pedagóg – predstavovať

primárne oprávnenie tohto profesionála byť kompetentným pôsobiť v edukačnej oblasti.

Historická podmienenosť vývoja sociálnej pedagogiky v poskomunistických krajinách viedla

i na našom území k tendenciám klásť väčší dôraz práve na oblasť výchovnú ako vzdelávaciu,

ktorá bola prenechaná na plecia učiteľov, či ostaných odborníkov, tak ako to bolo (pred

renesanciou sociálnej pedagogiky) v minulosti. Táto exponovanosť mala svoje opodstatnenie

vyplývajúce z potrieb spoločnosti, ktorá nástupom viacerých negatívnych vplyvov (kríza

rodiny, konzumný prístup, nárast sociálno-patologických javov), volala po urgentnej potrebe

intervenovať práve z hľadiska výchovy v užšom slova zmysle (morálna zmena osobnosti

prostredníctvom).

Práve táto skutočnosť sa odráža i v pre-/graduálnej príprave budúcich sociálnych pedagógov.

na základe dostupných analýz informačných listov študijných programov zameraných na

prípravu sociálneho pedagóga v SR sme zistili, že pre rozvoj vzdelávacej kompetencie

uvedené fakulty ponúkajú študentov maximálne tri a minimálne jeden výučbový predmet.

v ktorom sa môžu oboznámiť zo základnými poznatkami z oblasti teórie vzdelávania.

**Vysoká škola Predmet**

*Pedagogická fakulta Univerzity*

*Komenského v Bratislave*

Metodika prípravy na vyučovanie

*Pedagogickej fakulte Trnavskej*

*Univerzity v Trnave*

Informačno-komunikačné technológie vo

vzdelávaní 1

*Pedagogická fakulta Univerzity Mateja*

*Bela*

Didaktika

Základy andragogiky

Andragogika

*Fakulta humanitných vied Žilinskej*

*Univerzity v Žiline*

Projektovanie vo vzdelávaní

Všeobecná didaktika

Technológia vzdelávania 1

*(Podľa Figurovej L., 2012)*

Viaceré výskumné zistenia poukazujú na fakt, že nie informácie, poznatky, ale práve

formovanie osobnosti z hľadiska hodnotovej orientácie vedú k zmene spoločnosti i samého

jednotlivca. Vychádzajúc však z psychologického konceptu postojov, ktoré obsahujú tri

zložky - emocionálnu, konatívnu tak i kognitívnu, domnievame sa, že len prepojením

a rozvíjaním všetkých zložiek postoja môžeme dosiahnuť zmenu hodnôt a výchovnú zmenu

v osobnosti. Optimálne využívanie edukačných postupov, teda rovnako výchovných

i vzdelávacích môže priniesť efektívnejšie zmeny v procese formovania osobnosti. A to

najmä u jedincov, u ktorých sa vyskytujú najmä výchovné nedostatky (problémové správanie,

poruchy správania), pri riešení ktorých, majú odborníci tendenciu siahať skôr po výchovných

metódach, formách a prostriedkoch (trest, odmena) bez využitia tých vzdelávacích

(didaktoterapia).

*Význam uplatňovania edukačnej kompetencie v činnosti sociálneho pedagóga pôsobiaceho*

*v centre pedagogicko-psychologického poradenstva a prevencie*

*KRISTÍNA LIBERČANOVÁ*

*Dilemata sociální pedagogiky v postmoderním světě 1105*

**Uplatňovania vzdelávacej kompetencie v poradenskom a preventívnom zariadení**

Sociálny pedagóg je erudovaný pracovník, ktorý v rámci svojej profesie môže využívať

vzdelávaciu kompetenciu vo všetkých oblastiach, kde má svoje uplatnenie. Prijatím zákona č.

245/2008 Z. z. o výchove a vzdelávaní 1. septembra 2008 sa rozšírilo pole pôsobnosti

sociálneho pedagóga na centrum pedagogicko-psychologického poradenstva a prevencie.

Zákon č. 317/2009 Z. z. o pedagogických a odborných zamestnancoch a o zmene a doplnení

niektorých zákonov v Slovenskej republike vymedzuje, že sociálny pedagóg realizuje odborné

činnosti v rámci intervencie, prevencie a poskytovania poradenstva hlavne pre deti, žiakov

ohrozených sociálno-patologickými javmi, pochádzajúcich zo sociálne znevýhodneného

prostredia, drogovo závislých alebo inak znevýhodneným deťom a žiakom, ich zákonným

zástupcom a pedagogickým zamestnancov škôl a školských zariadení, kde zaraďujeme aj

CPPPaP, zároveň sa v spomínanom zákone, že sociálny pedagóg plní úlohy sociálnej výchovy,

podpory etického a prosociálneho správania, sociálno-pedagogickej diagnostiky vzťahov

a prostredia, sociálno-pedagogického poradenstva, prevencie sociálno-patologických javov

a reedukácie správania. Do jeho úloh patrí aj vykonávanie expertíznej a osvetovej činnosti.

*Cieľom* sociálneho pedagóga pri využívaní vzdelávacej kompetencie je najmä poskytnúť

informácie, viesť k osvojeniu poznatkov, k rozvíjaniu poznávacích zručností, čo vedie

k zlepšeniu kvality života edukovaného jedinca.

*Obsah vzdelávacích aktivít* vyplýva z širokospektrálneho zamerania sociálnej pedagogiky

determinovaného historickou podmienenosťou sociálnych teórií a naplneného v intenciách

rezortnej legislatívy a špecifík jednotlivých zariadení a jej klientely.

*Metódy, formy, prostriedky* uplatňované vo vzdelávacích aktivitách teda vyplývajú práve

zo vzájomnej podmienenosti základných prvkov vzdelávacieho procesu: cieľovej skupiny –

obsahu – sociálneho pedagóga (vzdelávateľa).

**Prieskum o uplatňovaní vzdelávacej kompetencie v činnosti pracovníkov na pozícii**

**sociálneho pedagóga**

Vzhľadom na slabú rozpracovanosť vzdelávacej kompetencie v činnosti sociálneho pedagóga

rozhodli sme sa, zrealizovať malú prieskumnú sondu s dostupným výberom pracovníkov na

pozícii sociálneho pedagóga. Prieskum v zariadeniach *zrealizovala Lívia Figurová* študentka

dennej formy v 2. ročníku magisterského stupňa študijného programu Sociálna pedagogika

a vychovávateľstvo. Na prieskume sa podieľalo 18 sociálnych pedagógov, z toho 16 žien a 2

muži, všetci respondenti uviedli, že majú ukončené vysokoškolské vzdelanie 2. stupňa, ale

zaujímavým faktom je zistenie, že 11 respondentov vyštudovalo sociálnu prácu a 7 z

opýtaných respondentov uviedlo, že vyštudovali sociálnu pedagogiku. Uvádzame skrátené

údaje, ktoré v prílohe sprehľadníme tabuľkou. Zo získaných dát sme zistili nasledovné

ukazovatele:

1. **Cieľová skupina** vzdelávacích aktivít - *deti, mládež a žiaci* sú dominantnou cieľovou

skupinou u všetkých oslovených vzdelávateľov (100%), následne 67 % respondentov

odpovedalo, že ich vzdelávacie aktivity smerujú aj na *koordinátorov prevencie* na škole,

44 % sa zameriava aj na *rodičov* a 33 % respondentov uviedlo *pedagógov* na škole.

Len 28 % z opýtaných uviedlo, že vzdelávacie aktivity realizujú aj pre *výchovných*

*Význam uplatňovania edukačnej kompetencie v činnosti sociálneho pedagóga pôsobiaceho*

*v centre pedagogicko-psychologického poradenstva a prevencie*

*KRISTÍNA LIBERČANOVÁ*

*1106 Dilemata sociální pedagogiky v postmoderním světě*

*poradcov* na škole. Iné cieľové skupiny pre uplatňovanie vzdelávacej kompetencie

oslovení neuvádzali.

2. Najčastejším **cieľom vzdelávacích aktivít** sociálnych pedagógov v CPPPaP vo vzťahu k

deťom, žiakom a mládeži je *prevencia sociálno-patologických javov*. Vo vzťahu k

rodičom môžeme konštatovať, že najviac respondentov uviedlo ako cieľ vzdelávacích

aktivít *podporu a rozvoj rodičovských kompetencií a zručností*. V prípade orientácie

vzdelávacích aktivít na pedagógov na škole ako najčastejší cieľ respondenti uvádzali

*informovanosť*, rovnako i v cieľovej skupine výchovných poradcov, konkrétne o

*sociálno–patologických javoch a preventívnych aktivitách.* Na základe uvedených

poznatkov sme mohli konštatovať, že aj pri vzdelávacích aktivitách sa sociálni

pedagógovia vo vzťahu k deťom, žiakom a mládeži orientujú predovšetkým *na prevenciu*.

Vo vzťahu ku koordinátorom prevencie na školách sme z poskytnutých informácií

nadobudli zistenie, že respondenti ako najčastejší cieľ vzdelávacích aktivít uvádzali

*podporu a pomoc* pri preventívnych aktivitách.

*3.* Aký je najčastejší **obsah vzdelávacích aktivít**? Najčastejšie ako obsah respondenti

uvádzali aktivity zamerané na rozvoj *poznatkov z oblasti výchovy.* Obsahovo najčastejšie

vzdelávacie aktivity sociálni pedagógovia vo vzťahu k pedagógom na škole zameriavajú

na témy, ktoré si *sami vyžaduj*ú napr. ako reagovať v prípade agresívneho žiaka, ako

zvládať stresové situácie a syndróm burn out. Najčastejšie ako obsah vzdelávacích aktivít

vo vzťahu k výchovným poradcom a ku koordinátorom prevencie na škole respondenti

uvádzali *vzdelávacie aktivity na poskytovanie metodickej pomoci.*

4. Zisťovali sme i najčastejšie **metódy a formy vzdelávacích aktivít,** ktoré využívajú

sociálni pedagógovia v CPPPaP najčastejšie vo vzťahu k deťom, žiakom, mládeži. Pri

tejto cieľovej skupine uvádzali vzdelávatelia *hru, skupinové cvičenia/tréning a diskusiu*.

Vo vzťahu k rodičom a pedagógom na škole sme z poskytnutých informácií nadobudli

zistenie, že najčastejšie respondenti uplatňujú *rozhovor a konzultácie*. Respondenti

najčastejšie uvádzali ako používanú metódu, formu vzdelávacích aktivít vo vzťahu k

výchovným poradcom na škole *prednášku a rozhovor*. Vo vzťahu ku koordinátorom

prevencie na základe nadobudnutých informácií z dotazníka môžeme konštatovať, že

najviac respondentov uviedlo ako využívanú metódu a formu *prednášku, konzultácie a*

*rozhovor*. Možno teda konštatovať, že výber metód a foriem vzdelávacích aktivít výrazne

ovplyvňuje cieľová skupina.

5. Ďalej sme zisťovali **frekvenciu realizácii vzdelávacích aktivít**. Vzdelávacie aktivity

väčšina respondentov uskutočňuje *niekoľkokrát do týždňa* vo vzťahu k deťom, žiakom a

mládeži. V prípade rodičov, výchovných poradcov a koordinátorov prevencie na školách

vzdelávacie aktivity väčšina respondentov uskutočňuje *niekoľkokrát za mesiac.* Vo

vzťahu k pedagógom na škole vzdelávacie aktivity väčšina respondentov uskutočňuje *raz*

*za polrok*.

*6.* Zaujímalo nás i aké **didaktické prostriedky** sociálni pedagógovia pri vzdelávacích

aktivitách najčastejšie uplatňujú v CPPPaP vo vzťahu k jednotlivým cieľovým skupinám.

Vo vzťahu k deťom, žiakom a mládeži, pedagógom a koordinátorom prevencie na školách

najčastejšie respondenti uvádzali, že didaktické prostriedky, ktoré využívajú pri

*Význam uplatňovania edukačnej kompetencie v činnosti sociálneho pedagóga pôsobiaceho*

*v centre pedagogicko-psychologického poradenstva a prevencie*

*KRISTÍNA LIBERČANOVÁ*

*Dilemata sociální pedagogiky v postmoderním světě 1107*

vzdelávacích aktivitách sú *PC, dataprojektor, prezentácia v PowerPointe.* Najčastejšie

využívané didaktické prostriedky vo vzťahu k rodičom respondenti uviedli *pracovné listy*

*a vlastné metodické materiály*. Pri vzdelávacích aktivitách pre výchovných poradcov na

škole najčastejšie využívajú *odborné publikácie a brožúry.*

7. Aký je najčastejší **zdroj čerpania informácií a metodík** pre vzdelávaciu činnosť v práci

sociálnych pedagógov. Poznatky a informácie ako dané vzdelávacie aktivity organizovať

pre deti, žiakov a mládež, výchovných poradcov a koordinátorov prevencie na školách

najviac respondentov odpovedalo, že uvedené poznatky získava *z kurzov, seminárov,*

*výcvikov a workshopov*. Vo vzťahu k rodičom uviedlo najviac respondentov, že ako zdroj

informácií mu slúžia *odborné publikácie*. V prípade pedagógov na škole respondenti

čerpajú najviac informácií ako dané vzdelávacie aktivity organizovať *na webových*

*stránkach*.

**Odporúčania pre rozvoj vzdelávacej kompetencie v pre-/graduálnej príprave sociálnych**

**pedagógov a v samotnej praxi**

 zdokonaliť **pre/-graduálnu prípravu** sociálnych pedagógov na vzdelávaciu

kompetenciu (zvýšiť obsahovú a časovú dotáciu v študijných plánoch a sylabách z

problematiky vzdelávania, v ktorých by študenti nadobudli základné poznatky z oblasti

vzdelávania – napr. odbornú terminológiu, pretože i oslovení respondenti vykazovali

nedostatky v uvedenej oblasti),

 odbornú prípravu **adaptovať na potreby sociálnych pedagógov vyplývajúcich**

**z potrieb praxe** (neponúkať študijný predmet: Didaktika pre učiteľov, ale predmety

určené pre prácu sociálneho pedagóga napr. Tvorba a realizácia vzdelávacích jednotiek

a pod., ktoré by vychádzali z poslania sociálneho pedagóga),

 rozvíjať a posilniť **tvorbu metodík pre vzdelávaciu činnosť**, z ktorých by mohli

čerpať najmä začínajúci absolventi sociálnej pedagogiky,

 venovať pozornosť uplatňovania vzdelávacej kompetencie i **v odborných prameňoch**

(v zborníkoch, odborných časopisoch, publikáciách teoretického charakteru),

 **organizovanie konferencii, pracovných stretnutí a vytvorenie webového portálu***,*

ktorý by slúžil na zosieťovanie sociálnych pedagógov v rôznych oblastiach praxe a tým

im uľahčil prípravu i pre realizáciu vzdelávacej činnosti na pracoviskách*,*

 v najširšom slova zmysle **etablovanie profesie sociálneho pedagóga v laickej**

**a odbornej verejnosti** s priznaním vzdelávacej kompetencie v jeho odbornej činnosti

(zvýšenie povedomia zamestnávateľov pri obsadzovaní pozície sociálneho pedagóga

absolventmi študijného programu, ktorí máju príslušné vzdelanie z oblasti

pedagogiky).

**Miesto uplatňovania vzdelávacej kompetencie v práci s klientmi v resocializačnom**

**procese**

Poslaním sociálneho pedagóga v CPPPaP je okrem iného i odborne pôsobiť na tých, ktorí

potrebujú pomoc v resocializačnom procese. Najväčšiu skupinu tvoria klienti, ktorí

absolvovali pobyt v niektorom špeciálno-výchovnom zariadení (diagnostické centrum,

*Význam uplatňovania edukačnej kompetencie v činnosti sociálneho pedagóga pôsobiaceho*

*v centre pedagogicko-psychologického poradenstva a prevencie*

*KRISTÍNA LIBERČANOVÁ*

*1108 Dilemata sociální pedagogiky v postmoderním světě*

resocializačné zariadenie a pod.). I v tej to oblasti býva efektívne plánovanie vzdelávacích

cieľov a obsahov v ich opätovnej adaptácii do pôvodných prostredí rodiny, školy, rovesníkov.

Práve využitie poznávacích schopností klientov pre pochopenie príčin a dôsledkov problémov

a zlyhaní v ich doterajšom správaní, môže viesť k ich korekcii, teda i efektívnej reedukácií. Je

preto dôležité využívať vzdelávaciu kompetenciu i pri výchovných problémoch detí

a mládeže, čomu by mala predchádzať profesionálna príprava pre výkon odbornej činnosti na

strane sociálnych pedagógov, ktorá by umožnila využívať efektívne stratégie v procese

resocializácie detí a mládeže.

**Použité pramene**

FIGUROVÁ, Lívia: *Vzdelávacia kompetencia v práci sociálneho pedagóga.* Diplomová práca,

Trnavská univerzita v Trnave, Pedagogická fakulta, 2012, 84 s.

HATÁR, C. 2010. *Sociálny pedagóg v systéme sociálno-edukačného poradenstva, prevencie*

*a profylaxie.* Nitra: PF UKF, 2010. 106 s. ISBN 978-80-8094-664-7.

Informačné listy predmetov. Trnavská univerzita v Trnave, Pedagogická fakulta. [online].

2011, [cit. 2011-11-10]. Dostupné na internete: <https://mais.truni.sk/maisportal/report.htm>.

Informačné listy predmetov. Univerzita Mateja Bela v Banskej Bystrici, Pedagogická fakulta.

[online]. 2008, [cit. 2011-11-10]. Dostupné na internete: <http://www.pdf.umb.sk

/studium/iinformacne-listy-predmetov/studijne-programy-pre-studentov-ktori-boli-prijati-vak-

roku-2009-2010.html>.

Informačné listy predmetov. Žilinská univerzita v Žiline, Fakulta humanitných vied. [online].

2011, [cit. 2011-11-10]. Dostupné na internete: <http://vzdelavanie.uniza.sk/

vzdelavanie/plany. php?f=8&t=Z&m=2&r=1&o=D&z=1>.

KAMARÁŠOVÁ, L. 2009. Profesijné kompetencie sociálnych pedagógov v Slovenskej

republike. In HRONCOVÁ, J. – WALANCIK, M. a kol. *Vybrané problémy slovenskej*

*a poľskej sociálnej pedagogiky (História-súčastnosť-perspektívy)*. Banská Bystrica: UMB PF,

2009. ISBN 978-80-8083-749-5, s. 235 – 252.

KRATOCHVÍLOVÁ, E. 2007. Pedagogika – veda o výchove a vzdelávaní (edukácii).

In KRATOCHVÍLOVÁ, E. a kol. *Úvod do pedagogiky.* Trnava: PF TU, 2007. ISBN 978-80-

8082-145-6, s. 9 - 20.

Ročenka UK v BA na akademický rok 2011/2012. [online]. 2011, [cit. 2011-11-12]. Dostupné

na internete: <http://www.fedu.uniba.sk/fileadmin/user\_upload/editors/Belayova/Rocenky/

rocenka11-12\_\_preWEB.pdf>. ISBN 978-80-223-3055-8.

ŠVEC, Š. 2002. *Základné pojmy v pedagogike a andragogike.* Bratislava: Iris. 2002, 320 s.

ISBN 80-89018-31-9.

Zákon č. 245/2008 Z. z. o výchove a vzdelávaní a o zmene a doplnení niektorých zákonov.

Zákon č. 317/2009 Z.z. o pedagogických a odborných zamestnancoch a o zmene a doplnení

niektorých zákonov.

**Mgr. Kristína Liberčanová, PhD.**

**Katedra pedagogických štúdii, PDF TU, Trnava**

*Dilemata sociální pedagogiky v postmoderním světě 1109*

Príloha: Sumarizácia prieskumu - vzdelávacia kompetencia sociálneho pedagóga v CPPPaP

**Deti, žiaci, mládež Rodičia Pedagóg na škole Výchovný**

**poradca**

**Koordinátor prevencie**

**na škole**

**Cieľ**

**N** Prevencia sociálnopatologických

javov

Podpora a rozvoj

rodičovských

kompetencií

a zručností

Informovanosť Informovanosť

konkrétne o soc.-pat.

javoch a preventívnych

aktivitách

Podpora a pomoc pri

preventívnych aktivitách

**O** Rozvoj spolupráce,

informova-nosť, rozvoj

optimálnej komu-nikácie,

rozvoj optimálneho správania

sa a rozvoj životných

Rozvoj spolupráce

škola-rodič-CPPPaP,

informovanosť

a podpora vzťahu

rodič-dieťa

Rozvoj kompetencií učiteľa

a rozvoj optimálnej komunikácie

učiteľ-žiak-rodič

Spolupráca Rozvoj informovanosti o soc.-

pat. javoch a možnostiach

prevencie, rozvoj

informovanosti a rozvoj

**Obsah**

**N** Prevenciu nežiadúceho

správania a soc-pat. javov

Aktivity zamerané na

rozvoj informovanosti

o výchove

Poskytovanie info. na témy,

ktoré sami vyžadujú napr.

Ako reagovať v prípade

agre-sívneho žiaka,

zvládanie stre-sových

situácií a syndróm bur

Poskytovanie

metodickej pomoci

Poskytovanie metodickej

pomoci

**O** Aktivity zamerané na

harmonizáciu vzťahov

v skupine a spoluprácu,

aktivity na sebapoznanie

a sebareguláciu ako aj

vzdelávanie v rámci

individuálneho poradenstva

Aktivity zamerané na

poskytovanie

informácií o škole

a školských

spôsobilostiach ako aj

aktivity zamerané na

infomovanie o soc-pat.

javoch

Sprostredkovanie informácií

o zistených problémoch

a aktivitách vykonávajúcich

so žiakmi ako aj

poskytovanie metodickej

pomoci

Aktivíty zamerané na

sprostredkovanie

informácií o zistených

problémoch na škole

a aktivitách

vykonávajúcich so

žiakmi

Sprostredkovanie info.

o možnos-tiach spolupráce

s CPPPaP, o aktu-álnych

preventívnych programoch,

aktivitách a soc.-pat.javoch,

o zistených problémoch na

škole a aktivitách

vykonávajúcich so žiakmi,

výmena skúseností,

**Metódy,**

**formy**

**N** Hra, skupinové

cvičenia/tréning a diskusia

Rozhovor a konzultácie Konzultácie, rozhovor Prednáška a rozhovor Prednáška, konzultácie

a rozhovor

**O** Besedy, rozhovory,

prednášky, výcviky,

vysvetľovanie, konzultácie,

seminár, workshop

a koučovanie

Prednáška,

vysvetľovanie, beseda,

diskusia a skupinové

cvičenie/tréning

Prednáška, seminár, výcvik,

hra, workshop, skupinové

cvičenia/tréning, diskusia

a beseda

Diskusia, hra, seminár,

konzultácie, výcvik

a beseda

Vysvetľovanie, skupinové

cvičenia/tréningy, diskusie,

besedy, výcvik, seminár, hra,

koučovanie a workshop

*Význam uplatňovania edukačnej kompetencie v činnosti sociálneho pedagóga pôsobiaceho*

*v centre pedagogicko-psychologického poradenstva a prevencie*

*KRISTÍNA LIBERČANOVÁ*

**Frekvencia** Niekoľkokrát